на Европейския парламент и на Съвета (10) не могат да бъдат потвърдени за растителни и животински продукти, тъй като липсват данни относно количеството и токсичността на метаболитите, включени в определението за остатъчно вещество при оценката на риска. Настоящите МДГОВ за предложените употреби на пропиконазол надвишат стойността по подразбиране по смисъла на член 18, параграф 1, буква б) от Регламент (ЕО) No 396/2005. Поради тези причини не може да се счита, че експозицията на хора на въздействието на активното вещество е незначителна. Това означава, че изискванията, посочени в точка 3.6.4 от приложение II към Регламент (ЕО) No 1107/2009, не са изпълнени.
 (11)
 Органът изрази сериозно безпокойство във връзка със замърсяването на подпочвените води с метаболити на пропиконазол. По-конкретно, според всички прогнози по този въпрос нивата на метаболита NOA436613 ще надхвърлят параметричната стойност от 0,1 μg/l при всички предложени употреби на пропиконазол, дори когато веществото се използва веднъж на две години. Според по-голямата част от прогнозите пък стойностите на други два метаболита в подпочвените води ще надхвърлят 0,1 μg/l. Тези метаболити a priori предизвикват загриженост, тъй като не е изключено да имат същия потенциал за репродуктивна токсичност като изходното им вещество пропиконазол. Ето защо понастоящем не може да се докаже, че наличието на метаболити на пропиконазол в подпочвените води няма да доведе до неприемливо въздействие върху подпочвените води и вредно въздействие върху здравето на хората по смисъла на член 4, параграф 3, буква б) и буква д) от Регламент (ЕО) No 1107/2009.
 (12)
 Органът заключи също, че пропиконазолът оказва токсично въздействие върху ендокринната система. Органът обаче не успя да финализира научната оценка на потенциала на пропиконазола за нарушаване на функциите на ендокринната система въз основа на информацията, налична в досието. Също така, не беше възможно въз основа на наличната в досието информация да бъде дадена окончателна оценка на редица аспекти, необходими за да се направи заключение относно риска за потребителите при прием чрез храна.
 (13)
 Предвид тези опасения не е възможно да се предостави одобрение в съответствие с член 4, параграф 7 от Регламент (ЕО) No 1107/2009.
 (14)
 Комисията прикани заявителя да представи становището си относно заключението на Органа, а в съответствие с член 14, параграф 1, трета алинея от Регламент за изпълнение (ЕС) No 844/2012 — и относно проекта на доклада за подновяване. Заявителят представи становището си, което бе разгледано внимателно.
 (15)
 Независимо от изложените от заявителя аргументи не беше възможно да бъдат отхвърлени опасенията, свързани с веществото.
 (16)
 Вследствие на това не бе установено, че критериите за одобряване, предвидени в член 4 от Регламент (ЕО) No 1107/2009, са изпълнени по отношение на една или повече представителни употреби на поне един продукт за растителна защита, съдържащ пропиконазол. По тази причина в съответствие с член 20, параграф 1, буква б) от посочения регламент е целесъобразно да не бъде подновено одобрението на активното вещество пропиконазол.
 (17)
 Поради това Регламент за изпълнение (ЕС) No 540/2011 следва да бъде съответно изменен.
 (18)
 На държавите членки следва да се предостави достатъчно време да отнемат разрешенията за продукти за растителна защита, съдържащи пропиконазол.
 (19)
 За съдържащите пропиконазол